Diari Oficial de la Generalitat Valenciana


Sumari del DOGV 6982, del 11-03-2013 (2013/2356)

RESOLUCIÓ de 13 de febrer de 2013, de la Direcció General de Cultura, per la qual s'acorda la inscripció dels béns immobles de rellevància local situats al terme municipal de Formentera del Segura en la secció segona de l'Inventari General de Patrimoni Cultural Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6982

Data del DOGV
:   11-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2356


Data del document
:   13-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 13 de febrer de 2013, de la Direcció General de Cultura, per la qual s'acorda la inscripció dels béns immobles de rellevància local situats al terme municipal de Formentera del Segura en la secció segona de l'Inventari General de Patrimoni Cultural Valencià. [2013/2356]  
Vist l'acord plenari de l'Ajuntament de Formentera del Segura de data 27 de juliol de 2006 (amb modificacions posteriors), pel qual es va aprovar provisionalment el Catàleg de Béns i Espais Protegits de Formentera del Segura, en què es proposen per a la seua declaració com a béns de rellevància local els immobles que figuren en l'annex d'esta resolució.  
Considerant que, en atenció al que establix l'apartat primer de l'article 47 de la Llei 4/1998, d'11 de juny, del Patrimoni Cultural Valencià, la conselleria competent en matèria de cultura va emetre un informe favorable en data 24 de setembre de 2009.  
Vist l'acord de 29 de setembre de 2009, de la Comissió Territorial d'Urbanisme, pel qual declara definitivament aprovat el Pla General de Formentera del Segura, a excepció del sector Sud-1 la tramitació del qual ha sigut suspesa.   
Esta direcció general, en virtut del que disposa l'article 48 de la Llei 4/1998, d'11 de juny, del Patrimoni Cultural Valencià, i l'article 17 del Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local, resol:  
  
Primer  
Inscriure en la secció segona de l'Inventari General de Patrimoni Cultural Valencià els béns de rellevància local que figuren en l'annex d'esta resolució.  
  
Segon   
Comunicar esta resolució a l'Ajuntament de Formentera del Segura perquè en prenga coneixement i per a la inscripció en el Registre de la Propietat, tal com determina l'article 18 del Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local.  
  
  
Tercer   
Procedir a la seua publicació en el Diari Oficial de la Comunitat Valenciana.  
  
València, 13 de febrer de 2013.- La directora general de Cultura: Marta Alonso Rodríguez.  
  
  
ANNEX  
Béns de rellevància local de Formentera del Segura  
  
1. Dades sobre els béns objecte d'inscripció  
Nom del bé: Nucli Històric Tradicional de Formentera del Segura.  
  
Categoria: Nucli Històric Tradicional.   
Nom del bé: Molí.  
Categoria: Espai Etnològic d'Interés Local.  
2. Dades administratives comunes a tots els béns  
Informe favorable de la conselleria competent en matèria de cultura: 24 de setembre de 2009.  
Aprovació definitiva de la Comissió Territorial d'Urbanisme: 29 de setembre de 2009.  
Publicació en el BOP: 15 de juny de 2010.